65 шықәса дшырҭагылаз иԥсҭазаара далҵит Аԥсны зҽаԥсазтәыз артист, "Ахьӡ-Аԥша" аорден III аҩаӡара занашьоу, авокалтә-инструменталтә гәыԥ "Аԥсны – 67" асолист Рафаель Гагәылиа.
Рафаель Михаил-иԥа Аԥсны амузыкатә ҟазара аҿиаразы алагала ду ҟазҵаз дреиуоуп. Аҟыбаҩ ҷыда злаз, уи иԥсҭазаара зегьы амузыка иадҳәалан, Аԥсны еицырдыруаз агәыԥ "Аԥсны – 67" асолистцәа дреиуан. Рафаель Михаил-иԥа илшара дуқәа азгәаҭо ианашьан аҳәынҭқарратә ахьӡ ҳаракы – Аԥсны зҽаԥсазтәыз артист, "Ахьӡ-Аԥша" аорден III аҩаӡара.
"Ҳәара аҭахума, ҳгәыԥ азы даара цәыӡ дууп. Аҵыхәтәантәи ҩба-хԥа шықәса рыбжьара аҟазара знапы алакыз адунеи рыԥсахит. Агәыԥ анцәырҵо дыҟоуп асахьаркыратә напхгаҩы, аԥхьагылара змоу асолист. Иара ицәырҵра ҳара ҳарԥшӡон, иԥшра-исахьа, иашәаҳәашьа. Аиҩызара, ауаҩра аганахьала Рафик дхаҵа бзиан, дҩыза гәакьан, дҩыза иашан. Цәажәарада ҳаилибакаауан, 40 шықәса маҷӡам, иаҳзеибамҳәоз акгьы ыҟаӡамызт",- иҳәеит Саӷариа.
Аԥсны зҽаԥсазтәыз артист, авокалтә-инструменталтә гәыԥ "Аԥсны – 67" асолист Рафаель Гагәылиа иахьа аҵыхәтәантәи имҩахь днаскьаргоит Аҟәа, Арҵаҩы иҩны аҟны.
Иаҳа инеиҵыху анҵамҭа шәаҳар шәылшоит арадио Sputnik Аԥсны аефир аҟны.
Иара убас шәаԥхьар ҟалоит:
- Инаигӡоз ашəақəа игəы аҟынтə иаауан: Рафаель Гагәылиа игәалашәаразы